Oadet a seizh bloaz hanter e tistroas Jul da Bariz . Menel a reas eno e - pad daou vloavezh nemetken kent dont en - dro da Vreizh gant e vamm . Siwazh en devoa ar paotr bihan kollet ul lodenn vat eus e vrezhoneg , dre ma n ' en devoa ket bet tro da bleustriñ tamm ebet , gant e dud . Daoust ma talc ' he da gompren ar gerioù e teue poan dezhañ da gaozeal . Erruet en Tredrez e chomas sac ' het d ' ur goulenn savet outañ gant e vamm - gozh . Ne oa ket hemañ evit kompren abalamour da betra e chome - hi mut gant ar souezh hag an dispi . A - benn ar fin e teuas a - benn ar vaouez kozh da lavarout he soñj kent dirollañ da c ' harmat . Frommañ a reas kement - mañ ar Julig da vat . Ranngalonet , e tivizas - eñ gouestlañ e vuhez - pad da virout yezh e vro en enor d ' e v / Michela . En em staliañ a reas he mamm e Lokmikael - an - traezh e - lec ' h m ' he deus kavet ul labour a gouezierez hag a geginerez en ostaleri Bellevue . Er barroz nevez - se e heulie Jul kentelioù an Aotroù Basile ( e verc ' h hag a vo gwreg Jul ) hag a gasas anezhañ betek ar sertifikad - studi , tremenet pa oa - eñ 11 vloaz , e 1901 . D ' ar mare - se e tivizas e vamm da vont en - dro d ' ar gêrbenn . N ' eo ket evit - se e paouezas ar paotrig gant ar skol , menel a reas eno betek e drizek vloaz . Goude - se , e voe kaset da labourat er menajoù e - giz paotr - saout .